બાળકો સાથે તમારા માટે પણ આ જ સમય છે કંઈ ક્રીએટિવ એક્સપરિમેન્ટ્સ કરવાનો. આમાં કંઈક તમે બાળકોને શીખવશો, થોડું તમે પોતે શીખશો અને એન્ડ ઑફ ધ ડે, તમે તમારા બાળકથી વધારે અટૅચ્ડ થશો. આવા સમયમાં કેટલીક વાર તમે તમારા જ બાળક વિશે એવું જાણશો જે તમે પોતાના હેક્ટિક શેડ્યુલને લીધે નહોતા જાણી શક્યા. ક્રાફ્ટની આઇટમ્સ શીખવવી કે ટી-શર્ટ પેઇન્ટ કરતાં શીખવવું ખૂબ એક્સાઇટિંગ રહેશે અને આમ, તમે તમારા બાળક સાથે વધારે સમય ગાળી શકશો જે ખૂબ અમૂલ્ય હશે. આવા સમયે ફક્ત કંઈ શિખવાડવું જ જરૂરી નથી, તેમની સાથે રમવામાં પણ રસ લો. દીકરા સાથે વિડિયોગેમમાં કૉમ્પિટિશન કે પછી દીકરીની ડૉલ સાથે રમવાથી તેઓ તમારો સાથ અનુભવશે અને તમારા રૂપમાં મળેલા નવા ફ્રેન્ડ સાથે તેઓ પોતાનાં સીક્રેટ્સ પણ જરૂર શૅર કરશે.